מחפשים פיתרון יצירתי לאחסון סוללות ריקות או מלאות?
כיום כשהמודעות לעולם "ירוק" יותר הולכת ומתעצמת בקרב האוכלוסייה ושמירה על איכות הסביבה איננה נחשבת לעוד נושא משעמם, הרשו לנו להציג בפניכם את מתקן איסוף הסוללות (ריקות או מלאות) אשר יעזור לכם לשמור על הסדר ויעזור לעולם במתן פתרון הולם לזיהום הפוטנציאלי החמור אשר יכול להיגרם מהשלכתן לפח.
בניגוד לשאר המתקנים לאחסון ולאיסוף סוללות, מתקן זה מעוצב בצורה מדליקה ומקורית, בצורת סוללה (איך לא..), כך שניתן להציבו כפריט מעוצב ומרשים בבית ובמשרד. בנוסף, לאלה אשר נתקלים בבעיית אחסון גם לסוללות חדשות, ניתן להשתמש בפריט מעוצב זה גם כפריט אחסון אשר יאגד בתוכו את כל מלאי הסוללות המלאות שטרם נעשה בהם שימוש!
הצעת הצוות: רוכשים זוג מתקנים בצבעים שונים, לדוגמא אדום וירוק, כאשר האדום ישמש לסוללות הריקות והירוק ישמש לסוללות המלאות.
הסוללות מכילות חומרים מסוכנים בעיקר מתכות כבדות: כספית, ניקל, קדמיום, עופרת, אבץ, מנגן, ליתיום ואחרות המסוכנות לציבור ולסביבה. האשפה בארץ עשירה בחומרים אורגניים, וירקות ומתאפיינת בחומציות גבוהה. חומציות זו גורמת לפעילות כימית של פירוק מעטפת הסוללה. התפרקות מעטפת זו גורמת לשחרור החומרים הרעילים מתוך הסוללה, ואלה נשטפים עם הגשמים אל האדמה ועלולים לחלחל אל מי-התהום. מכאן, שהסוללות מהוות פוטנציאל לזיהום סביבתי חמור בהתפרקותן תוך שחרור המתכות הכבדות והרעילות המרכיבות אותן, ישירות למי התהום.
מה עושים לאחר שהמתקן מלא?
כיום, כמעט בכל מקום עבודה ישנו מתקן לאיסוף סוללות מרוכז לעובדים שכאשר הוא מתמלא, מתקשרים למשרד לאיכות הסביבה כדי שיגיעו לאסוף את הסוללות. במידה ואין במקום העבודה שלכם או של יקירכם מתקן שכזה, ניתן לפנות ליחידה לאיכות הסביבה לשם מתן פתרון: היחידה לאיכות הסביבה.
סוללה הינה סדרה של תאים חשמליים, היוצרים זרם חשמלי תוך הפיכת אנרגיה כימית לחשמלית. כל אזרח בישראל צורך כ-9 סוללות לשנה המצטברות לכ- 1.1 ק"ג סוללות למשפחה בממוצע! המשרד לאיכות הסביבה החל כבר בשנת 1994 בתהליך של איסוף סוללות משומשות מהציבור והעברתן להטמנה מסודרת באתר לפסולת מסוכנת ברמת חובב.